VS000996
Datum: 1993-10-05T01:00:00.000+01:00
datum_sodbe_i_stopnje: 1998-09-21T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe vida in njihove posledice
fischer: zelo hudi primeri
odskodnina: 13000000 SIT
opombe: II Ips 311/2001. Reviziji tožene stranke je bilo delno ugodeno, odškodnina za strah je bila z 1.500.000,00 SIT znižana na 1.000.000,00 SIT.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 5 do 10 let

Učenka 1. razreda osnovne šole.

## Škodni dogodek

Poškodovana je bila na šolskem izletu.

## Poškodba

Pretrganje roba leve zgornje trepalnice, prebojna rana leve roženice in odtrganje baze leve šarenice. Zaradi udarca je prišlo do pretresa mrežnice in žilnice ter njunih oteklin, očesna leča je delno spremenila normalno lego, prišlo je do krvavitve v sprednji očesni prekat in očesno steklovino.

## Telesne bolečine

2150000 SIT 1 dan izredno hude, celo neznosne, 10 dni hude, 3 tedne srednje hude, 1 mesec in pol skeleče in pekoče. Glavoboli se ji bodo pojavljali celo življenje.

#### Hospitalizacija

37 dni; takojšnja operacija očesa.

#### Nevšečnosti med zdravljenjem

Po operaciji je morala popolnoma mirovati 1 teden, nato je počivala le na boku; prejemala je zdravila, vsak dan je bila pregledana z biomikroskopom.

## Strah

1000000 SIT Zelo intenziven primarni strah ob samem dogodku in 2 meseca zelo intenziven sekundarni strah v času zdravljenja in ob različnih neprijetnih posegih v bolnišnici. Še vedno se nesorazmerno ustraši, če kaj leti nasproti njej. Prisotna je tudi zaskrbljenost za zdravo oko, da se njegovo stanje ne bi poslabšalo.

## Zmanjšanje življenjske aktivnosti

8350000 SIT Zaradi izgube vida levega očesa je invalid III. kategorije, saj zaznava le intenzivno svetlobo, ki predstavlja 1 % vida levega očesa. Težko ocenjuje razdaljo, zato ima težave s koordinacijo in okretnostjo. Moti jo intenzivna svetloba in bleščanje. Zdravo oko ima pogosto vneto, paziti mora na zdravje tega očesa, ušes in zob, da ne pride do poslabšanja pri vidu desnega očesa. Izogibati se mora vsem večjim naporom, omejena bo pri izbiri poklica, saj ne bo mogla delati z računalnikom, na višini in opravljati preciznih del.

## Skaženost

1500000 SIT Trajna sprememba tožničine zunanjosti: opazno rahlo škiljenje levega očesa navzven, motnjave na roženici, strgan rob zenice, napreduje pa tudi atrofija leve veke.

---

ZOR člen 200, 203